CELEX: 32015R1999
Language: da
Date: 2015-11-09 00:00:00
Title: Kommissionens gennemførelsesforordning (EU) 2015/1999 af 9. november 2015 om ændring af forordning (EU) nr. 165/2011 om nedsættelse af visse makrelkvoter, der er tildelt Spanien i 2011 og følgende år på grund af overfiskning i 2010

10.11.2015   
            
            
               DA
            
            
               Den Europæiske Unions Tidende
            
            
               L 292/1
            
         KOMMISSIONENS GENNEMFØRELSESFORORDNING (EU) 2015/1999
   af 9. november 2015
   om ændring af forordning (EU) nr. 165/2011 om nedsættelse af visse makrelkvoter, der er tildelt Spanien i 2011 og følgende år på grund af overfiskning i 2010
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (1), særlig artikel 105, stk. 1 og 2, og
   ud fra følgende betragtninger:
   
               (1)
            
            
               Ved Kommissionens forordning (EU) nr. 165/2011 (2) som ændret ved gennemførelsesforordning (EU) nr. 978/2014 (3) fastsættes det, at den fiskekvote for makrel (Scomber scombrus) i ICES-område VIIIc, IX og X og EU-farvande i CECAF 34.1.1 (»makrelfiskekvoten«), der blev tildelt Spanien i 2014, nedsættes med 5 989 ton på grund af overfiskning i 2010.
            
         
               (2)
            
            
               Det fastsættes desuden ved forordning (EU) nr. 165/2011, at de makrelfiskekvoter, der er tildelt Spanien i 2015 og i givet fald følgende år nedsættes med 9 747 ton ligeledes på grund af overfiskning i 2010.
            
         
               (3)
            
            
               Den 30. marts 2015 informerede de spanske myndigheder Kommissionen om, at man ikke havde udnyttet makrelfiskekvoten for 2014 fuldt ud og anmodede samtidig Kommissionen om at tage højde for de uudnyttede mængder med det formål at mindske den nedsættelse af kvoten, der er fastsat i forordning (EU) nr. 165/2011 for 2015.
            
         
               (4)
            
            
               Spanien anmodede, jf. artikel 4, stk. 2, i Rådets forordning (EF) nr. 847/96 (4), samtidig om, at en del af landets makrelfiskekvote for 2014 blev tilbageholdt og overført til 2015 inden for de lofter, der er fastsat i nævnte forordning.
            
         
               (5)
            
            
               Spaniens uudnyttede makrelfiskekvote for 2014 udgør 5 652,891 ton. Ved Kommissionens gennemførelsesforordning (EU) 2015/1170 (5) blev 4 211,038 ton af Spaniens uudnyttede makrelfiskekvote overført til 2015. Den uudnyttede mængde for 2014 udgør herefter 1 441,853 ton.
            
         
               (6)
            
            
               Anmodningen er fortsat i overensstemmelse med grundtanken i betragtning 7 i forordning (EU) nr. 165/2011, hvilket vil sige, at det er hensigtsmæssigt at sprede nedsættelserne ud over en periode på fem år eller mere.
            
         
               (7)
            
            
               De 1 441,853 ton bør anvendes til at omfordele de nedsættelser, der fastsat i forordning (EU) nr. 165/2011 som ændret ved gennemførelsesforordning (EU) nr. 978/2014. Denne mængde bør lægges til den mængde, der trækkes fra makrelfiskekvoten for 2014, som således forhøjes fra 5 989 til 7 430,853 ton, og samtidig trækkes fra den mængde, som makrelfiskekvoten for 2015 nedsættes med, og som således nedsættes fra 9 747 til 8 305,147 ton.
            
         
               (8)
            
            
               Forordning (EU) nr. 165/2011 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   Bilaget til forordning (EU) nr. 165/2011 erstattes af teksten i bilaget til nærværende forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 9. november 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 343 af 22.12.2009, s. 1.
   
      (2)  Kommissionens forordning (EU) nr. 165/2011 af 22. februar 2011 om nedsættelse af visse makrelkvoter, der er tildelt Spanien i 2011 og følgende år på grund af overfiskning i 2010 (EUT L 48 af 23.2.2011, s. 11).
   
      (3)  Kommissionens gennemførelsesforordning (EU) nr. 978/2014 af 16. september 2014 om ændring af forordning (EU) nr. 165/2011 om nedsættelse af visse makrelkvoter, der er tildelt Spanien i 2011 og de følgende år på grund af overfiskning i 2010 (EUT L 275 af 17.9.2014, s. 1).
   
      (4)  Rådets forordning (EF) nr. 847/96 af 6. maj 1996 om supplerende betingelser for forvaltningen af TAC og kvoter fra år til år (EFT L 115 af 9.5.1996, s. 3).
   
      (5)  Kommissionens gennemførelsesforordning (EU) 2015/1170 af 16. juli 2015 om tillæg til fangstkvoterne for 2015 af visse mængder, der blev tilbageholdt i 2014 i medfør af artikel 4, stk. 2, i Rådets forordning (EF) nr. 847/96 (EUT L 189 af 17.7.2015, s. 2).
   
      BILAG
      
         
            »BILAG
            
                        Bestand
                     
                     
                        Oprindelig kvote 2010 (1)
                        
                     
                     
                        Tilpasset kvote 2010
                     
                     
                        Konstaterede fangster 2010
                     
                     
                        Forskel kvote/fangst (overfiskning)
                     
                     
                        Multiplikationsfaktor, jf. artikel 105, stk. 2, i forordning (EF) nr. 1224/2009 (overfiskning * 2)
                     
                     
                        Nedsættelse 2011
                     
                     
                        Nedsættelse 2012
                     
                     
                        Nedsættelse 2013
                     
                     
                        Nedsættelse 2014
                     
                     
                        Nedsættelse 2015 og om nødvendigt efterfølgende år
                     
                  
                        MAC/8C3411
                     
                     
                        27 919
                     
                     
                        24 604
                     
                     
                        44 225
                     
                     
                        – 19 621
                        (79,7 % af 2010-kvoten)
                     
                     
                        – 39 242
                     
                     
                        7 744
                     
                     
                        5 500
                     
                     
                        10 262
                     
                     
                        7 430,853
                     
                     
                        8 305,147
                     
                  
      
      
         (1)  Forordning (EU) nr. 53/2010.«